Un fiscal de l'Audiència espanyola assenyala per primera vegada un regidor pel cas del 9-N
Un fiscal de l’Audiència espanyola assenyala per primera vegada un regidor pel cas del 9-N
Vol investigar Joan Coma, de la CUP, per un delicte d'incitació a la sedició
La fiscalia de l’Audiència espanyola ha sol·licitat que s’investigués el regidor Joan Coma, de Capgirem Vic (CUP), per un delicte d’incitació a la sedició. Això es desprèn d’un informe del ministeri públic, que ha avançat el diari Vozpópuli. L’acusació fa referència a les manifestacions que va fer el regidor el dia 9 de desembre en un ple municipal en què es va debatre i aprovar una moció de suport a la resolució rupturista del Parlament de Catalunya. El fiscal considera que Coma va fer referències directes a la ‘comissió d’actes contra la legalitat’. L’informe reprodueix textualment aquests mots de Coma: ‘Deixem de supeditar les decisions de les nostres institucions a les decisions de les institucions espanyoles.’ El procediment es va obrir arran d’una denúncia del regidor ultradretà Josep Anglada.
Segons l’escrit, que s’ha remès al jutjat d’instrucció número 2 de l’Audiència, el fiscal considera que el regidor va incórrer en un delicte d’incitació a la sedició definit als articles 544 i 548 del codi penal. Creu que les manifestacions fetes per Coma durant el ple són una crida expressa a desobeir resolucions judicials, i això s’agreuja pel fet que l’autor és una persona constituïda en autoritat i que les proferí de manera pública.
Joan Coma ha assegurat que no tenia constància de la decisió de la fiscalia i que se n’ha assabentat per la premsa